CELEX: E2007C0029
Language: bg
Date: 2007-02-19 00:00:00
Title: Решение на Надзорния орган на ЕАСТ № 29/07/COL от 19 февруари 2007 година относно одобрение на плана, внесен от Норвегия, за профилактична ваксинация на птици, отглеждани в зоологически градини, срещу високопатогенна инфлуенца по птиците

24.5.2007   
            
            
               BG
            
            
               Официален вестник на Европейския съюз
            
            
               L 132/40
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 29/07/COL
   от 19 февруари 2007 година
   относно одобрение на плана, внесен от Норвегия, за профилактична ваксинация на птици, отглеждани в зоологически градини, срещу високопатогенна инфлуенца по птиците
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за създаване на Европейското икономическо пространство, и по-специално член 109 от него и Протокол 1 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) от него и Протокол 3 към него,
   КАТО ВЗЕ ПРЕДВИД акта, посочен в точка 3.1.5а от глава I от приложение I към Споразумението за ЕИП, Директива 2005/94/EО на Съвета от 20 декември 2005 година относно мерки на Общността за борба с инфлуенцата по птиците и за отмяна на Директива 92/40/ЕИО) (1), адаптирана към Споразумението за ЕИП с Протокол 1 към него, и по-специално член 56, параграф 2 и член 57, параграф 2 от нея,
   КАТО ВЗЕ ПРЕДВИД акта, приложен спрямо Норвегия съгласно процедурите, посочени в член 3, буква б) от въведението на глава I от приложение I към Споразумението за ЕИП, Решение 2006/474/EО на Комисията от 6 юли 2006 г. относно мерките за предотвратяване на разпространението на високопатогенната инфлуенца по птиците, причинена от вирус А на инфлуенцата от подтип H5N1, по птици, отглеждани в зоологически градини и одобрени органи, институти и центрове в държавите-членки, и за отмяна на Решение 2005/744/ЕО (2),
   КАТО ВЗЕ ПРЕДВИД Решение № 22/07/COL на Надзорния орган на ЕАСТ от 14 февруари 2007 година, с което компетентният член на колегията е инструктиран да приеме решението, ако проекторешението е в съответствие с мнението на Ветеринарния комитет на ЕАСТ (EVC),
   КАТО ИМА ПРЕДВИД, ЧЕ инфлуенцата по птиците е заразно инфекциозно вирусно заболяване по домашните птици и други птици, причиняващо смъртност и смущения, които бързо могат да достигнат размерите на епизоотия, които биха могли да се превърнат в сериозна заплаха за здравето на животните и общественото здраве и да доведат до рязък спад на доходността от отглеждането на домашни птици като цяло,
   КАТО ИМА ПРЕДВИД, ЧЕ поради затвореността на помещенията, птиците, отглеждани в зоологически градини и от одобрени органи, институти и центрове, не могат по естествен начин да влязат в контакт с домашни птици или други птици, отглеждани в затворени помещения, и предвид стойността на птиците, отглеждани в зоологически градини, профилактична ваксинация на тези птици може да бъде подходяща допълнителна предпазна мярка,
   КАТО ИМА ПРЕДВИД, ЧЕ Директива 2005/94/EО предвижда правила за въвеждане на профилактична ваксинация срещу инфлуенцата по птиците, inter alia, и за птици, отглеждани в затворени помещения, като птици, отглеждани в зоологически градини, и предвижда възможността държавите от ЕАСТ, членки на ЕИП да представят за одобрение от Надзорния орган на ЕАСТ плановете си за профилактична ваксинация на домашни птици или други птици, отглеждани в затворени помещения,
   КАТО ИМА ПРЕДВИД, ЧЕ Решение 2006/474/EО предвижда някои изисквания относно мерките за биологична безопасност с цел предотвратяване на високопатогенната инфлуенца по птиците, причинявана от вирус А от подтип H5N1, при птици, отглеждани в зоологически градини и одобрени органи, институти и центрове в държавите от ЕАСТ членки на ЕИП, за да се осигури защита на дивата фауна и да се запази биологичното разнообразие,
   КАТО ИМА ПРЕДВИД, ЧЕ Решение 2006/474/EО предвижда също правила относно профилактична ваксинация на птиците в зоологически градини и одобрени органи, институти и центрове, които държавите от ЕАСТ членки на ЕИП трябва да следват, ако счетат за подходящо ваксинирането на тези птици, и предвижда възможността държавите от ЕАСТ членки на ЕИП да представят на Надзорния орган на ЕАСТ своите планове за ваксиниране на птиците, отглеждани в зоологически градини,
   КАТО ИМА ПРЕДВИД, ЧЕ Надзорният орган на ЕАСТ в тясно сътрудничество с Европейската комисия разгледа плановете за профилактична ваксинация срещу инфлуенца по птиците, представени от Норвегия в съответствие с Директива 2005/94/EО и Решение 2006/474/EО, и следователно е целесъобразно да се предвиди приемането им,
   КАТО ИМА ПРЕДВИД, ЧЕ предвидените мерки в настоящото решение са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
   ПРИЕ НАСТОЯЩОТО РЕШЕНИЕ:
   
               1)
            
            
               Планът за профилактична ваксинация на птиците, отглеждани в зоологически градини, срещу високопатогенна инфлуенца по птиците, представен от Норвегия на 15 май 2006 г. в съответствие с член 56, параграф 2 от Директива 2005/94/EО и член 4 от Решение 2006/474/EО, е одобрен с настоящото.
            
         
               2)
            
            
               Съгласно член 109, параграф 2 от Споразумението за ЕИП Надзорният орган на ЕАСТ ще препраща на Европейската комисия представения от Норвегия план за профилактична ваксинация и всички изменения към него.
            
         
               3)
            
            
               Настоящото решение влиза в сила на 19 февруари 2007 година.
            
         
               4)
            
            
               Настоящото решение е автентично на английски език.
            
         
      Съставено в Брюксел на 19 февруари 2007 година.
      
         
            За Надзорния орган на ЕАСТ
         
         Bjørn T. GRYDELAND
         
         
            Председател
         
         Niels FENGER
         
         
            Директор
         
      
   
   
      (1)  OВ L 10, 14.1.2006 г., стр. 16.
   
      (2)  OВ L 187, 8.7.2006 г., стр. 37.